У Іванава працуе ўнікальная, адзіная ў краіне школа бандарства, лаурэат спецыяльнай прэміі Прэзідэнта Рэспублікі Беларусь дзеячам культуры і мастацтва за духоўнае адраджэнне за 2009 год. У вёсцы Гарадная Столінскага раёна працягваюць шматвяковыя рамесніцкія традыцыі патомныя ганчары. Гэта адзіны ў Беларусі метадычны цэнтр ганчарства, які існуе ў сваім аўтэнтычным стане.